Ամրոց Ալոյի կող

Ալոյի կող ամրոց , գտնվում է Գեղարքունիքի մարզի Վաղաշեն գյուղից 3 կմ հարավ-արևելք, Վարդենիսի լեռնաշղթայի հյուսիսային լանջին։

Ալոյի կող ամրոցը հիմնադրվել է մ.թ.ա. 2-1 հազարամյակում։ Այն ունեցել է ավելի մեծ տարածություն քան Քրդի կող ամրոցը, որը գտնվում է ոչ հեռու՝ մոտ կես կիլոմետր հեռավորության վրա։
Ամրոցի միջնապարիսպը այն բաժանել է երկու հավասար մասերի` արևելյան և արևմտյան։ Մուտքը գտնվել է արևմտյան հատվածում, որի երկու կողմերում նկատելի են քարաբուրգերի մնացորդներ։
Ամրոցում և նրա տարածքում  պահպանվել են բազմաթիվ կացարանների ավերակներ, իսկ դեպի հարավ` վարելահողերում առկա քարակույտերը վկայում են, որ այստեղ ևս եղել է մ.թ.ա. 2-1 հազարամյակի դամբարանադաշտ։
Վերլուծելով ամրոցի վերաբերյալ պահպանված փաստերը, կարելի է վստահորեն ասել, որ դրանք լինելով տեղական նշանակության կառույցներ, հաջողությամբ իրականացրել են իրենց վերապահված պաշտպանական գործառույթները։

Արտաքին հղումներ 
 ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳԵՂԱՐՔՈՒՆԻՔԻ ՄԱՐԶԻ ՊԱՏՄՈՒԹՅԱՆ ԵՎ ՄՇԱԿՈՒՅԹԻ ԱՆՇԱՐԺ ՀՈՒՇԱՐՁԱՆՆԵՐԻ ՊԵՏԱԿԱՆ ՑՈՒՑԱԿԸ ՀԱՍՏԱՏԵԼՈՒ ՄԱՍԻՆ

Ծանոթագրություններ 

Ամրոցներ
Հայկական ճարտարապետություն
Մ.թ.ա. 1-ին հազարամյակը Հայաստանում
Հայաստան
Լեռնաշղթաներ